Document ID: /roh_data/filtered/swiss_laws_in_ROHinterleaved.jsonl.gz/26389

This text was translated from DE into Rumantsch Grischun.

Der Bund koordiniert auf nationaler Ebene die Ausbildung der Angehörigen der Partnerorganisationen betreffend die Zusammenarbeit. Er koordiniert die Übungen zwischen den Partnerorganisationen und:a. den Führungsorganen;b. der Armee;c. den Stellen und Organisationen nach Artikel 3 Absatz 3. Das BABS stellt die Grundausbildungs- und Weiterbildungsangebote für die kantonalen Führungsorgane sicher. Es stellt die Ausbildung für den Betrieb von Komponenten der Kommunikationssysteme im Bevölkerungsschutz sowie der Systeme zur Warnung der Behörden und zur Alarmierung und Information der Bevölkerung sicher. Es kann mit den Kantonen, Dritten und zuständigen Behörden des grenznahen Auslands die Durchführung von weiteren Ausbildungen und Übungen vereinbaren. Es kann weitere Ausbildungen im Bereich des Bevölkerungsschutzes anbieten. Es betreibt ein Ausbildungszentrum. Der Bundesrat regelt die Zuständigkeiten im Bereich der Ausbildung.

La Confederaziun coordinescha sin plaun naziunal l’instrucziun dals appartegnents da las organisaziuns partenarias en quai che reguarda la collavuraziun. Ella coordinescha ils exercizis tranter las organisaziuns partenarias ed:a. ils organs directivs;b. l’armada;c. ils posts e las organisaziuns tenor l’artitgel 3 alinea 3. Il UFPP procura per las purschidas d’instrucziun da basa e d’instrucziun supplementara per ils organs directivs chantunals. El procura per l’instrucziun areguard il diever da cumponentas da sistems da communicaziun en il sectur da la protecziun da la populaziun sco er dals sistems per avertir las autoritads e per alarmar ed infurmar la populaziun. Cun ils chantuns, cun terzas persunas e cun las autoritads cumpetentas da l’exteriur vischin po el concluder d’organisar ulteriuras instrucziuns ed ulteriurs exercizis. El po porscher ulteriuras instrucziuns en il sectur da la protecziun da la populaziun. El maina in center d’instrucziun. Il Cussegl federal regla las cumpetenzas en il sectur da l’instrucziun.